Σόνια Μποροβίντσεκ

Η **Σόνια Μποροβίντσεκ** (σλοβεν.: Sonja Borovinšek, 4 Σεπτεμβρίου 1980, Μάριμπορ) είναι παλαίμαχη διεθνής Σλοβένα αθλήτρια πετοσφαίρισης, η οποία αγωνιζόταν στη θέση της κεντρικής.

## Καριέρα
Η Σόνια Μποροβίντσεκ υπέγραψε το πρώτο της επαγγελματικό συμβόλαιο το 1999 στη σλοβένικη Νόβα Μπράνικ του Μάριμπορ. Στη Νόβα Μπράνικ παρέμεινε για τρία χρόνια κατακτώντας ισάριθμα πρωταθλήματα αλλά και Κύπελλα Σλοβενίας (2000, 2001, 2002). Το 2002 ταξίδεψε στην Ελλάδα για λογαριασμό του Πανελληνίου Γ.Σ., στον οποίο παρέμεινε για μία περίοδο Στη συνέχεια επέστρεψε στη Σλοβενία και μεταγράφηκε στη Βίταλ Λιουμπλιάνας, με την οποία κατέκτησε το εγχώριο νταμπλ της Σλοβενίας (2004).

Από το 2004 και μέχρι το 2008, η Μποροβίνσεκ αγωνιζόταν κυρίως σε ελληνικούς συλλόγους και συγκεκριμένα στον Φιλαθλητικό Θεσσαλονίκης (τότε Φιλαθλητικός-ΠΑΟΚ), στον Παναθηναϊκό Α.Ο., με τον οποίο κατέκτησε το Πρωτάθλημα Ελλάδας 2006-07, και στον Ολυμπιακό Πειραιώς. Μοναδική εξαίρεση σε αυτήν την τετραετία συνεχούς παρουσίας της στην Ελλάδα αποτέλεσε ένα πέρασμά της από τη βελγική Σαρλερουά Βόλεϊ, με την οποία κατέκτησε το Πρωτάθλημα Βελγίου την περίοδο 2005-06.

Το 2008 επέστρεψε και πάλι στη Σλοβενία και συγκεκριμένα στη Νόβα Μπράνικ, την ομάδα από την οποία ξεκίνησε την καριέρα της. Στη Μπράνικ παρέμεινε για ένα χρόνο κατακτώντας το πρωτάθλημα Σλοβενίας του 2009. Την περίοδο 2009-10 αγωνίστηκε στο πρωτάθλημα Ρουμανίας με τη φανέλα της Μέταλ Γκαλάτσι, με την οποία κατέκτησε το πρωτάθλημα Ρουμανίας εκείνης της περιόδου. Στη συνέχεια, επέστρεψε στην Ελλάδα για λογαριασμό της Α.Ε.Κ.. Στην «Ένωση» παρέμεινε μέχρι το 2013 κατακτώντας το Πρωτάθλημα Ελλάδας 2011-12, το Σούπερ Kαπ Ελλάδος τον Οκτώβριο του 2012 στο οποίο αναδείχθηκε Πολυτιμότερη Παίκτρια (MVP) και τα Ασημένια Μετάλλια του Κυπέλλου Ελλάδας το 2011 και το 2013.

Από την περίοδο 2013-14 έως την περίοδο 2014-16 η Σόνια Μποροβίντσεκ αγωνίστηκε με τη φανέλα της τσέχικης Β.Κ. Πρόστεγιοφ, με την οποία κατέκτησε 3 Πρωταθλήματα και 3 Κύπελλα Τσεχίας. Στο τέλος της περιόδου 2014-16 αποφάσισε να τερματίσει την τόσο πλούσια καριέρα της και να αφοσιωθεί στην οικογένειά της.

## Οικογενειακά στοιχεία
Η Σόνια Μποροβίντσεκ διατηρεί στενότατους δεσμούς με την Ελλάδα, καθώς είναι παντρεμένη με τον Γιάννη Αθανασόπουλο, παλιό πασαδόρο και τωρινό προπονητή πετοσφαίρισης, και με τον οποίο από το 2017 έχει αποκτήσει ένα γιο, τον Νικόλα. Με τον Γιάννη Αθανασόπουλο γνωρίστηκαν όταν εκείνη αγωνιζόταν στον Παναθηναϊκό την περίοδο 2006-07.

## Διεθνής καριέρα
Η Σόνια Μποροβίντσεκ έχει πραγματοποιήσει με την Εθνική ομάδα πετοσφαίρισης γυναικών της Σλοβενίας αρκετές συμμετοχές. Στο αντιπροσωπευτικό συγκρότημα της πατρίδας της αγωνίστηκε από το 2000 έως το 2014. 

## Συλλογικοί τίτλοι - διακρίσεις
### Εθνικά Πρωταθλήματα
**5 Πρωταθλήματα Σλοβενίας
* 1999-00, 2000-01, 2001-02, 2008-09 (Νόβα Μπράνικ Μάριμπορ)
* 2003-04 (Βίταλ Λουμπλιάνας)

**3 Πρωταθλήματα Τσεχίας
* 2013-14, 2014-15, 2015-16 (Β.Κ. Πρόστεγιοφ)

**2 [[Πρωτάθλημα Ελλάδας πετοσφαίρισης γυναικών|Πρωταθλήματα Ελλάδας]]
*  [[Πρωτάθλημα πετοσφαίρισης Α1 εθνικής κατηγορίας γυναικών 2006-2007|2006-07]] ([[Παναθηναϊκός (βόλεϊ γυναικών)|Παναθηναϊκός Α.Ο.]])
* [[Πρωτάθλημα πετοσφαίρισης Α1 εθνικής κατηγορίας γυναικών 2011-2012|2011-12]] ([[Α.Ε.Κ. (πετοσφαίριση γυναικών)|Α.Ε.Κ.]])
** **2η θέση**: [[Πρωτάθλημα πετοσφαίρισης Α1 εθνικής κατηγορίας γυναικών 2004-2005|2004-05]] (Φιλαθλητικός Θεσ/νίκης), [[Πρωτάθλημα πετοσφαίρισης Α1 εθνικής κατηγορίας γυναικών 2007-2008|2007-08]] ([[Ολυμπιακός Σ.Φ.Π. (πετοσφαίριση γυναικών)|Ολυμπιακός Πειραιώς]]), [[Πρωτάθλημα πετοσφαίρισης Α1 εθνικής κατηγορίας γυναικών 2012-2013|2012-13]] ([[Α.Ε.Κ. (πετοσφαίριση γυναικών)|Α.Ε.Κ.]])

**1 Πρωτάθλημα Βελγίου
* 2005-06 (Σαρλερουά Βόλεϊ)

**1 Πρωτάθλημα Ρουμανίας
* 2009-10 (Μέταλ Γκαλάτσι)

=== Εθνικά Κύπελλα ===
**4 Κύπελλα Σλοβενίας
* 2000, 2001, 2002 (Νόβα Μπράνικ Μάριμπορ)
* 2004 (Βίταλ Λουμπλιάνας)
** **2η θέση**: 2009 (Νόβα Μπράνικ Μάριμπορ)

**3 Κύπελλα Τσεχίας
* 2014.2015, 2016 (Β.Κ. Πρόστεγιοφ)

**1 Σούπερ Καπ Ελλάδας
* 2012 (Α.Ε.Κ.)

**[[Κύπελλο Ελλάδας πετοσφαίρισης γυναικών|Κύπελλο Ελλάδας]]
* **2η θέση**: [[Κύπελλο Ελλάδας πετοσφαίρισης γυναικών 2002-2003|2003]] ([[Πανελλήνιος Γυμναστικός Σύλλογος|Πανελλήνιος Γ.Σ.]]), [[Κύπελλο Ελλάδας πετοσφαίρισης γυναικών 2010-2011|2011]], [[Κύπελλο Ελλάδας πετοσφαίρισης γυναικών 2012-2013|2013]] ([[Α.Ε.Κ. (πετοσφαίριση γυναικών)|Α.Ε.Κ.]])

**Κϋπελλο Βελγίου
* **2η θέση**: 2006 (Σαρλερουά Βόλεϊ)

## Ατομικές διακρίσεις
* 2010-11: Πολυτιμότερη Παίκτρια (MVP) 4ης αγωνιστικής της Α' φάσης  - Πολυτιμότερη Παίκτρια (MVP) 6ης αγωνιστικής της Β' φάσης 
* Σούπερ Kαπ Ελλάδος 2012: Πολυτιμότερη Παίκτρια (MVP)  

## Παραπομπές


## Εξωτερικοί σύνδεσμοι - Πηγές
* Σόνια Μποροβίντσεκ: Ατομικά στοιχεία - Ομάδες καριέρας greekvolley.eu
* Σόνια Μποροβίντσεκ: Ευρωπαϊκή παρουσία www-old.cev.eu
* Σόνια Μποροβίντσεκ: Παρουσίαση www.fivb.org
*  www.vkprostejov.cz
* Το κοινό ρεκόρ των Μποροβίντσεκ, Χαντάβα, Καλαντάτζε volleyland.gr 

Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες ΑΕΚ